ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0443/99

υποβολή: Daniel Varela Suanzes-Carpegna (PPE) προς την Επιτροπή

(4 Μαρτίου 1999)

Θέμα: Αλιευτική συμφωνία και σχέσεις συνεργασίας ΕΕ-Μαρόκου

Πρίν από τη λήξη της ισχύος της τρέχουσας Αλιευτικής Συμφωνίας ΕΕ-Μαρόκου και λαμβάνοτας υπόψη τη σημασία της συμφωνίας αυτής για τον κοινοτικό αλιευτικό τομέα και τις επιπτώσεις της στην απασχόληση, καθώς επίσης προκειμένου να καταστεί γνωστό το πλαίσιο των διμερών σχέσεων συνεργασίας στα πλαίσια του οποίου θα πρέπει να πραγματοποιηθούν διαπραγματεύσεις για τη νέα αλιευτική συμφωνία.

Ζητείται από την Επιτροπή να ενημερώσει με ακρίβεια για την τρέχουσα κατάσταση και τις μελλοντικές προβλέψεις των σχέσεων συνεργασίας μεταξύ της ΕΕ και του Βασιλείου του Μαρόκου, τα οφέλη που παρέχει η ΕΕ στο εν λόγω κράτος και τις ενισχύσεις που λαμβάνει;

Απάντηση της κας Bonino εξ ονόματος της Επιτροπής

(1 Απριλίου 1999)

Η συμφωνία συνεργασίας στον τομέα της θαλάσσιας αλιείας ανάμεσα στην Κοινότητα και το Μαρόκο άρχισε να ισχύει την 1η Δεκεμβρίου 1995 και θα διαρκέσει τέσσερα χρόνια. Θα λήξει επομένως στις 30 Νοεμβρίου 1999.

Στο πλαίσιο της συμφωνίας αυτής, η Επιτροπή επέτυχε την δυνατότητα αλίευσης στα μαροκινά ύδατα χορηγώντας ως αντάλλαγμα στο Μαρόκο την πληρωμή συνολικού χρηματοδοτικού αντισταθμίσματος 500 εκατ. ευρώ, για τα τέσσερα χρόνια, τα οποία κατανέμονται ως χρηματοδοτική αντιστάθμιση (355 εκατ. ευρώ), για την συνεργασία στον τομέα της αλιείας (121 εκατ. ευρώ), για τη στήριξη της αλιευτικής έρευνας (16 εκατ. ευρώ), για την θαλάσσια κατάρτιση (8 εκατ. ευρώ).

Σύμφωνα με τις διατάξεις της συμφωνίας, η Κοινότητα μετέφερε 126 εκατ. ευρώ στο Μαρόκο για την περίοδο από 1ης Δεκεμβρίου 1998 έως 30ης Νοεμβρίου 1999, (χρηματοδοτική αντιστάθμιση, 80 εκατ. ευρώ, συνεργασία σε θέματα αλιείας 40 εκατ. ευρώ, στήριξη για την αλιευτική έρευνα, 4 εκατ. ευρώ, θαλάσσια κατάρτιση 2 εκατ. ευρώ). Επιπλέον, οι εφοπλιστές στους οποίους δόθηκε άδεια να ασκούν τις αλιευτικές δραστηριότητές τους στο πλαίσιο της συμφωνίας πληρώνουν εισφορές, το επίπεδο των οποίων ορίστηκε συναρτήσει της οικονομικής αξίας των ειδών τα οποία στοχεύουν και τις διαστάσεις των σκαφών τους.

Η Κοινότητα και το Μαρόκο υπέγραψαν μία συμφωνία Ευρωμεσογειακής σύνδεσης στις 26 Φεβρουαρίου 1996.

Σε εμπορικό επίπεδο, η Κοινότητα αποδέχεται την είσοδο στο έδαφός της των βιομηχανικών προϊόντων καταγωγής Μαρόκου με απαλλαγή τελωνειακών δασμών και φόρων ισοδυνάμου αποτελέσματος και δίχως περιορισμούς κατά την εισαγωγή ούτε μέτρα ισοδυνάμου αποτελέσματος. Άλλωστε, πολλά γεωργικά προϊόντα του Μαρόκου συμπεριλαμβανομένου και των προϊόντων της αλιείας είναι αποδεκτά στην Κοινότητα απαλλαγμένα δασμών ή τυγχάνουν μείωσης της δασμολογικής προστασίας.

Στον τομέα της χρηματοοικονομικής συνεργασίας, το Μαρόκο συμμετέχει στο πρόγραμμα MEDA το οποίο ενθαρρύνει την ένταξη του Μαρόκου στον ευρωμεσογειακό οικονομικό χώρο στηρίζοντας την οικονομική μετάβαση και επιτρέπει την αρμονική ανάπτυξη της χώρας συμβάλλοντας στην αποτελεσματικότερη κοινωνικοοικονομική ισορροπία. Στο πλαίσιο αυτό, 454 εκατ. ευρώ, με μορφή δημοσιονομικών κεφαλαίων, ανελήφθησαν από το 1996 έως το 1998 υπέρ του Μαρόκου.
ΓΡΑΠΤΗ ΕΡΩΤΗΣΗ E-0018/99

υποβολή: Eryl McNally (PSE) προς την Επιτροπή

(19 Ιανουαρίου 1999)

Θέμα: Κόστος των υπηρεσιών διερμηνείας και μετάφρασης

Μπορεί η Επιτροπή να αναφέρει το συνολικό κόστος των υπηρεσιών διερμηνείας και μετάφρασης στα θεσμικά όργανα της Ευρωπαϊκής Ένωσης;

Απάντηση του κ. Liikanen εξ ονόματος της Επιτροπής

(15 Μαρτίου 1999)

Οι δαπάνες για μετάφραση και διερμηνεία, που προβλέπονται από τα κοινοτικά όργανα στον προϋπολογισμό 1999, ανέρχονται σε περίπου 686 εκατομμύρια ευρώ. Η κατανομή ανά θεσμικό όργανο έχει ως εξής:

>ΘΕΣΗ ΠΙΝΑΚΑ>
ΓΡΑΠΤΗ ΕΡΩΤΗΣΗ E-0151/99

υποβολή: José Barros Moura (PSE) προς την Επιτροπή

(11 Φεβρουαρίου 1999)

Θέμα: Οι συνέπειες του εμπάργκο στην εξαγωγή ταύρων για ταυρομαχίες

Σχετικά με το αντικείμενο της ερώτησής μου Ε-3620/98, η Επιτροπή θα έπρεπε να λάβει υπόψη όσα έγραψε η Ana Fernandez Graziani στο τεύχος αριθ. 23 του περιοδικού "6Toros6", στις 15.12.1998:

"Όπως και πέρυσι, που οι κτηνοτρόφοι που βρίσκονταν σε απελπιστική κατάσταση δέχθηκαν πολύτιμη βοήθεια εξ ουρανού, επωφελούμενοι από μια καταπληκτική χρονιά βροχών, έτσι και φέτος, οι ισπανοί κτηνοτρόφοι που ασχολούνται με την εκτροφή ταύρων για ταυρομαχίες θα επωφεληθούν από μια κατάσταση περιορισμένου ανταγωνισμού στην πώληση των προϊόντων τους, δεδομένου ότι το κλείσιμο των συνόρων με την Πορτογαλία, λόγω της νόσου των τρελών αγελάδων, θα μειώσει αισθητά την συνολική προσφορά ταύρων".

Είναι δυνατόν, παράλληλα με το κοινοτικό δίκαιο, να επιτρέπονται τέτοιου είδους "θαύματα" που ανατρέπουν τους κανόνες ανταγωνισμού στην ενιαία αγορά και έχουν ως αποτέλεσμα τα μέτρα προστασίας της ανθρώπινης υγείας να μεταβάλλονται σε μέτρα προστασίας των οικονομικών συμφερόντων των ισπανών ganaderos, παρά τα όσα προβλέπει, π.χ., το άρθρο 30 (παλαιό άρθρο 36) της Συνθήκης;

Απάντηση του κ. Fischler εξ ονόματος της Επιτροπής

(17 Μαρτίου 1999)

Οπως έχει ήδη δηλωθεί στην απάντηση που δόθηκε στη γραπτή ερώτηση Ε-3620/98 του Αξιότιμου Μέλους του Κοινοβουλίου(1), σκοπός της απόφασης 98/653/ΕΚ της Επιτροπής της 18ης Δεκεμβρίου 1998 σχετικά με επείγοντα μέτρα που κατέστησαν αναγκαία από την εκδήλωση της σπογγώδους εγκεφαλοπάθειας των βοοειδών στην Πορτογαλία(2) είναι η προστασία της υγείας του ανθρώπου και των ζώων. Οποιοδήποτε αίτημα για εξαίρεση των χρησιμοποιούμενων στις ταυρομαχίες ταύρων από τη γενική απαγόρευση μετακίνησης ζώντων βοοειδών από την Πορτογαλία προς το εξωτερικό πρέπει να εξετάζεται υπό το φως της πιθανότητας να εισέλθουν τα ζώα στην αλυσίδα τροφίμων ή ζωοτροφών και των δυνατοτήτων πρόληψης της απάτης.

Η Επιτροπή δεν συμμερίζεται την άποψη του Αξιότιμου Μέλους ότι υπάρχει εμπορική σκοπιμότητα στην απόφαση περιορισμού του εμπορίου από το επίμαχο κράτος μέλος.

(1) ΕΕ C 320 της 6.11.1999. σελ. 60.

(2) ΕΕ L 311 της 20.11.1998.
ΓΡΑΠΤΗ ΕΡΩΤΗΣΗ E-0796/99

υποβολή: Paul Rübig (PPE) προς την Επιτροπή

(6 Απριλίου 1999)

Θέμα: Πλήρωση φιαλών 180ml με γάλα

Η οδηγία 75/106/ΕΟΚ(1) σχετικά με την πλήρωση ορισμένων υγρών σύμφωνα με τον όγκο σε έτοιμες συσκευασίες, επιτρέπει την πλήρωση φιαλών γάλακτος και γαλακτούχων ποτών (με εξαίρεση το γιαούρτι) μόνο σε διάφορες ποσότητες και όπου τα μικρότερα μεγέθη είναι αυτά των 200 και των 250ml.

Οι πιο μικρές φιάλες που είναι διαθέσιμες στην Αυστρία για την πλήρωσή τους με γάλα, έχουν περιεκτικότητα 250ml. Το εν λόγω περιεχόμενο έχει αποδειχθεί ιδιαίτερα μεγάλο, κυρίως για τον ανεφοδιασμό σε γάλα των νηπιαγωγείων. Εξάλλου, υπάρχουν φιάλες περιεκτικότητας 180ml, που προορίζονται για τη πλήρωσή του με γιαούρτι. Για τον παραγωγό ο οποίος είναι προμηθευτής των βρεφονηπιακών σταθμών, δεν είναι οικονομικά ενδιαφέρον να αγοράζει φιάλες περιεκτικότητας 200ml. Αντιθέτως, υπάρχει μία ορθολογική οικονομικά λύση: εμφιάλωση του γάλακτος σε φιάλες που προορίζονται για το γιαούρτι.

Η Επιτροπή θεωρεί ότι υπάρχει μέσον να ερμηνευθεί ή να τροποποιηθεί η ανωτέρω οδηγία, κατά τρόπο ώστε στην ανωτέρω ειδική περίπτωση, το γάλα να μπορέσει επίσης να συσκευασθεί σε φιάλες περιεκτικότητας 180ml;

Απάντηση του κ. Bangemann εξ ονόματος της Επιτροπής

(7 Μαΐου 1999)

Η οδηγία 75/106/ΕΟΚ της 19ης Δεκεμβρίου 1974 περί προσεγγίσεως των νομοθεσιών των κρατών μελών των αναφερομένων στην προσυσκευασία κατ'όγκον ορισμένων προσυσκευασμένων υγρών καθορίζει, στο παράρτημα ΙΙΙ, τις "προαιρετικές"(2) τιμές των ονομαστικών όγκων για όλα τα υγρά(3). Ως εκ τούτου, τα κράτη μέλη δύνανται, στις τεχνικές νομοθετικές διατάξεις τους με τις οποίες μεταφέρουν την οδηγία στην οικεία έννομη τάξη, να επιτρέπουν την κυκλοφορία υγρών με όγκους που δεν εμπίπτουν στις εν λόγω τιμές (όπως οι φιάλες γάλακτος των 180 ml) εφόσον τηρούνται οι νομικές προϋποθέσεις του ισότιμου ανταγωνισμού και της προστασίας των καταναλωτών.

Όσον αφορά το ίδιο το παράρτημα ΙΙΙ, αυτό μπορεί να τροποποιηθεί μόνο μέσω διαδικασίας συναποφάσεως, βάσει προτάσεως της Επιτροπής.

(1) ΕΕ L 42 της 15.2.1975, σελ. 1.

(2) Ο προαιρετικός αυτός χαρακτήρας ορίζεται στο άρθρο 5.1 "τα κράτη μέλη δεν δύνανται να αρνηθούν, απαγορεύσουν ή περιορίσουν τη διάθεση στην αγορά προσυσκευασιών που πληρούν τις προδιαγραφές και τους ελέγχους της παρούσας οδηγίας, για λόγους που αφορούν....τους ονομαστικούς όγκους, όπου αυτοί καθορίζονται στο παράρτημα ΙΙΙ, στήλη Ι".

(3) εκτός από ειδικές αλκοόλες για τις οποίες οι όγκοι είναι υποχρεωτικοί.
ΓΡΑΠΤΗ ΕΡΩΤΗΣΗ E-0995/99

υποβολή: Patricia McKenna (V) προς την Επιτροπή

(20 Απριλίου 1999)

Θέμα: Εναρμόνιση των νομοθετικών διατάξεων περί πυρασφάλειας στην Ευρωπαïκή Ένωση

Πότε προτίθεται η Επιτροπή να υποβάλει οδηγία για την πυρασφάλεια προκειμένου να διασφαλισθεί η προστασία των ευρωπαίων πολιτών κατά την παραμονή τους σε ξενοδοχεία, σε διαμερίσματα και σε παρεμφερείς χώρους στέγασης;

Δεν επείγει πλέον η υποβολή σχετικών νομοθετικών προτάσεων;

Δεν θεωρεί η Επιτροπή ότι είναι υποτιμητικό τόσο για την ίδια ως θεσμικό όργανο όσο και για την ΕΕ στο σύνολό της να μην έχουν θεσπισθεί τέτοιου είδους βασικές νομοθετικές διατάξεις;

Κοινή απάντηση

του κ. Santer εξ ονόματος της Επιτροπής

στις γραπτές ερωτήσεις E-0994/99 και E-0995/99

(30 Απριλίου 1999)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-0854/98 του κ. Harrison(1).

(1) ΕΕ C 13 της 18.1.1999, σελ. 10.
ΓΡΑΠΤΗ ΕΡΩΤΗΣΗ E-0389/99

υποβολή: Gerhard Schmid (PSE) προς την Επιτροπή

(1 Μαρτίου 1999)

Θέμα: Έλεγχος όσον αφορά τη χορήγηση κοινοτικών πιστώσεων

Ποια είναι τα μέτρα που λαμβάνει η Επιτροπή για να διασφαλίσει ότι αποκλείονται κρούσματα δωροδοκίας κατά τη χορήγηση κοινοτικών πιστώσεων στη Βαυαρία;

Απάντηση της κ. Gradin εξ ονόματος της Επιτροπής

(13 Απριλίου 1999)

Η Επιτροπή θεωρεί την ορθή χρήση των κοινοτικών πιστώσεων καθώς και την καταπολέμηση της δωροδοκίας σε όλη την Κοινότητα θέματα υψίστης σημασίας.

Στο πλαίσιο αυτό, η Επιτροπή θα ήθελε να επισημάνει ότι τον Σεπτέμβριο του 1996 καταρτίσθηκε πρωτόκολλο(1), βάσει της συνθήκης για την Ευρωπαϊκή Ένωση, στη σύμβαση για την προστασία των οικονομικών συμφερόντων της Κοινότητας. Σκοπός της εν λόγω πράξης είναι να προσδιορίσει την παθητική και ενεργητική διαφθορά καθώς και να προσδώσει ποινικό χαρακτήρα στις περιπτώσεις δωροδοκίας στις οποίες ενέχονται εθνικοί υπάλληλοι και υπάλληλοι της Κοινότητας, ενέργειες που βλάπτουν ή ενδέχεται να βλάψουν τα οικονομικά συμφέροντα των Κοινοτήτων. Η Γερμανία έχει επικυρώσει το πρωτόκολλο αυτό(2).

Όσον αφορά τις συγκεκριμένες περιπτώσεις δωροδοκίας στη Βαυαρία που περιήλθαν στη γνώση του αξιότιμου μέλους, η Επιτροπή θα ήθελε να εξετάσει τις πληροφορίες αυτές μέσω της Task force "Συντονισμός για την καταπολέμηση της απάτης". Εφόσον απαιτείται, η Επιτροπή είναι εξουσιοδοτημένη να διενεργεί τις δικές της έρευνες για την προστασία των οικονομικών συμφερόντων της Κοινότητας, συμπεριλαμβανομένων και των περιπτώσεων δωροδοκίας.

(1) ΕΕ C 313 της 23.10.1996.

(2) BGBI II 1998.
ΓΡΑΠΤΗ ΕΡΩΤΗΣΗ E-1054/99

υποβολή: Angela Billingham (PSE) προς την Επιτροπή

(20 Απριλίου 1999)

Θέμα: Ευρωπαïκή ταξιδιωτική κάρτα για τους ηλικιωμένους

Προτίθεται η Επιτροπή της ΕΕ να εξετάσει το ενδεχόμενο της εκπόνησης πρότασης για τη θέσπιση μιας ευρωπαϊκής ταξιδιωτικής κάρτας για τους ηλικιωμένους η οποία θα εξασφαλίζει στους χρήστες της, αφενός, μια έκπτωση 20 % επί των τιμών των σιδηροδρομικών εισιτηρίων σε όλα τα κράτη μέλη και, αφετέρου, το δικαίωμα να μεταβαίνουν από το ένα κράτος μέλος στο άλλο και να πραγματοποιούν ενδιάμεσους σταθμούς στο έδαφος της Ευρωπαϊκής Ένωσης κατά τη διάρκεια των ταξιδιών τους;

Απάντηση του κ. Flynn εξ ονόματος της Επιτροπής

(7 Μαΐου 1999)

Η σύσταση της Ευρωπαϊκής Επιτροπής 89/350/ΕΟΚ της 10ης Μαΐου 1989(1) ζητούσε την καθιέρωση κάρτας του ευρωπαίου πολίτη ηλικίας 60 ετών και άνω σε κοινοτικό επίπεδο, η οποία θα διευκόλυνε την πρόσβαση στα ταξίδια και σε άλλες παροχές. Παρ' όλα αυτά, δεν έχει σημειωθεί σημαντική πρόοδος στην εφαρμογή της εν λόγω οδηγίας εξαιτίας ορισμένων πρακτικών δυσκολιών τις οποίες αντιμετώπισαν τα κράτη μέλη. Με στόχο την προώθηση του θέματος η Ευρωπαϊκή Επιτροπή εκπόνησε δύο μελέτες σκοπιμότητας. Η πρώτη μελέτη του 1993 κάλυψε τα τότε 12 κράτη μέλη, ενώ η δεύτερη του 1997 εξέτασε λεπτομερώς την κατάσταση σε 5 κράτη μέλη - Δανία, Γαλλία, Ιρλανδία, Κάτω Χώρες και Ηνωμένο Βασίλειο. Αντίγραφα των τελικών εκθέσεων των εν λόγω μελετών έχουν δοθεί στα μέλη της ομάδας (Intergroup) του Κοινοβουλίου για τη γήρανση.

Οι εν λόγω εκθέσεις καταδεικνύουν ότι παρ' όλο που τα κράτη μέλη προσφέρουν κάποια μορφή συστήματος διευκολύνσεων στους ηλικιωμένους, πολλά κράτη μέλη δεν κάνουν χρήση ενός συστήματος με κάρτα, καθώς και ότι οι προϋποθέσεις παροχών στα άτομα για μεταφορές και πολιτιστικές εκδηλώσεις ποικίλλουν κατά πολύ επίσης μεταξύ των κρατών μελών. Ορισμένα κράτη μέλη δεν έχουν εθνικό σύστημα διευκολύνσεων αλλά βασίζονται αντίθετα σε μια αποκεντρωμένη τοπική προσέγγιση με παραλλαγές μεταξύ των διαφόρων περιοχών.

Ο μεγάλος αριθμός και η ποικιλία των συστημάτων τα οποία χρησιμοποιούν τα κράτη μέλη, σε συνδυασμό με το γεγονός ότι η κατάσταση διαρκώς μεταβάλλεται, δυσχεραίνουν την επίτευξη μιας ακριβούς και ενημερωμένης εικόνας της κατάστασης σε ευρωπαϊκό επίπεδο.

Η Ευρωπαϊκή Επιτροπή εξακολουθεί να είναι πεπεισμένη για τη χρησιμότητα μιας κάρτας του ευρωπαίου ηλικιωμένου πολίτη σε κοινοτικό επίπεδο για την προώθηση μιας ισχυρότερης επίγνωσης της ευρωπαϊκής ιθαγένειας και για την ενθάρρυνση της καλύτερης αμοιβαίας εξοικείωσης και κατανόησης μεταξύ των πολιτών των διαφόρων κρατών μελών. Η Ευρωπαϊκή Επιτροπή συζητά στην παρούσα φάση τα συμπεράσματα και τις συστάσεις της πλέον πρόσφατης έκθεσης σκοπιμότητας με εκπροσώπους των κρατών μελών.

(1) ΕΕ L 144 της 27.5.1989.
ΓΡΑΠΤΗ ΕΡΩΤΗΣΗ P-0743/99

υποβολή: Yves Verwaerde (PPE) προς την Επιτροπή

(9 Μαρτίου 1999)

Θέμα: ΜΚΟ που επιδοτούνται στο πλαίσιο της εξωτερικής πολιτικής της ΕΕ

Θα μπορούσε η Επιτροπή να μου διαβιβάσει τα κριτήρια που έχουν καθορισθεί για την επιλογή των ΜΚΟ οι οποίες τυγχάνουν κοινοτικών επιδοτήσεων για να συμμετάσχουν σε αποστολές παρατήρησης ή επιμόρφωσης σχετικά με ενέργειες διεξαγωγής εκλογών, στο πλαίσιο της εξωτερικής πολιτικής της ΕΕ, με στόχο να ευνοηθεί η εξέλιξη της διαδικασίας εκδημοκρατισμού;

Απάντηση του κ. Van den Broek εξ ονόματος της Επιτροπής

(8 Απριλίου 1999)

Κατά τη χορήγηση κοινοτικών επενδύσεων υπέρ μη κυβερνητικών οργανισμών (ΜΚΟ) που συμμετέχουν σαν παρατηρητές σε εκλογές ή στην κατάρτιση σχετικά με εκλογικές ενέργειες, η Επιτροπή ακολουθεί ως κριτήρια την πείρα και τον επαγγελματικό χαρακτήρα του εν λόγω οργανισμού, καθώς το κριτήριο της ποιότητας των προτεινόμενων δραστηριοτήτων.

Ένα άλλο σημαντικό κριτήριο στην επιλογή των ΜΚΟ που ασχολούνται με την παρατήρηση εκλογών είναι το ότι αυτοί δεν συμμετέχουν στην εκλογική διαδικασία. Αυτό είναι ιδιαίτερα σημαντικό όταν η ενέργεια υποστήριξης των εκλογικών διαδικασιών σε τρίτες χώρες εκφράζεται με μέτρα στήριξης και κατάρτισης τοπικών ΜΚΟ, με στόχο την ανάπτυξη των ιδίων ικανοτήτων της χώρας στην οποία διεξάγονται οι εκλογές. Μερικές φορές η κοινοτική επιδότηση ευνοεί την καιρική σχέση μεταξύ ενός ευρωπαϊκού ΜΚΟ και ενός τοπικού ΜΚΟ.

Ιδιαίτερα, όταν πρόκειται για την παρατήρηση των μέσων μαζικής ενημέρωσης σε περίοδο εκλογών, η Επιτροπή επιλέγει ΜΚΟ που έχουν επαγγελματική ικανότητα, πεπειραμένο προσωπικό, γνώση γλωσσών εργασίας και αποτελεσματική μεθοδολογία. Όσον αφορά την κατάρτιση σχετικά με την παρατήρηση εκλογών, η Επιτροπή υποστηρίζει τη δράση των ακαδημαϊκών ιδρυμάτων των κρατών μελών που έχουν αναπτύξει αναγνωρισμένη επιστημονική δραστηριότητα στον τομέα αυτόν.
ΓΡΑΠΤΗ ΕΡΩΤΗΣΗ E-0698/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Ο Γενικός Διευθυντής της Στατιστικής Υπηρεσίας των Ευρωπαϊκών Κοινοτήτων (EUROSTAT) απεκάλυψε κατά την συνεδρίαση της Νομισματικής Υποεπιτροπής του Ευρωπαϊκού Κοινοβουλίου της 17.2.1999 ότι τα στατιστικά στοιχεία που αντιστοιχούν στα οικονομικά έτη 1994, 1995 και 1996 περιελάμβαναν ήδη και τα στοιχεία της παραοικονομίας των εξεταζόμενων περιφερειών, χωρίς εντούτοις να προσδιορίζει και τα κριτήρια που είχαν επιλεγεί για την εκτίμηση ή την αξιολόγηση των δραστηριοτήτων αυτού του είδους.

Ποιό τμήμα των εισοδημάτων της περιφέρειας αντιστοιχεί στην παραοικονομία και ποιό στις κανονικές οικονομικές δραστηριότητες στην Αυτόνομη Κοινότητα της Βαλένθια για το καθε ένα από τα έτη αυτά;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ P-0013/99

υποβολή: María Izquierdo Rojo (PSE) προς την Επιτροπή

(12 Ιανουαρίου 1999)

Θέμα: Παραπλανητικά στοιχεία σε επίσημο δημοσίευμα των Ευρωπαïκών Κοινοτήτων σχετικά με τα πρότυπα αστικά έργα

Στο επίσημο δημοσίευμα των Ευρωπαϊκών Κοινοτήτων σχετικά με τα πρότυπα αστικά έργα, δεύτερη φάση, που χρηματοδοτούνται από το άρθρο 10 του ΕΤΠΑ, γίνεται αναφορά στο αντίστοιχο έργο για τη Γρανάδα-Albayzín και καταχωρείται (σελ. 31) φωτογραφία τοπικής βιοτεχνικής επιχείρησης η οποία, σημειωτέον, δεν έχει λάβει ή ζητήσει χρηματοδοτική ενίσχυση στο πλαίσιο του εν λόγω αστικού έργου.

Από τη δημοσίευση της φωτογραφίας και τη σχετική λεζέντα μπορεί να σχηματιστεί η εντύπωση ότι υφίσταται μια σχέση μεταξύ της επιχείρησης αυτής και του προειρημένου έργου, πράγμα που αρνείται ο ιδιοκτήτης της. Με ποιο τρόπο προτίθεται η Επιτροπή να ανασκευάσει τα παραπλανητικά αυτά στοιχεία; Γνωρίζει αν αυτά συνδέονται και με άλλες παρατυπίες;

Απάντηση της κας Wulf-Mathies εξ ονόματος της Επιτροπής

(8 Μαρτίου 1999)

Η δημοσίευση με τον τίτλο "Πρότυπα αστικά σχέδια -φάση ΙΙ 1997-99 - άρθρο 10 του Ευρωπαϊκού Ταμείου Περιφερειακής Ανάπτυξης (ΕΤΠΑ), Περιγραφή των σχεδίων"(1) είχε ως σκοπό να παράσχει μία εισαγωγική περίληψη όσον αφορά τα 26 πρότυπα αστικά σχέδια που επιλέχθηκαν το 1997. Δημοσιεύθηκε σε όλες τις επίσημες γλώσσες της Κοινότητας και έχει ως σκοπό να πληροφορήσει το ευρύ κοινό σχετικά με τις καινοτόμες ενέργειες που πραγματοποιήθηκαν στις ευρωπαϊκές πόλεις και οι οποίες απολαύουν την υποστήριξη της Κοινότητας.

Κατά την επεξεργασία και τη δημοσίευση του εγγράφου, η εφαρμογή των πρότυπων σχεδίων μόλις άρχιζε, κατά τρόπο ώστε το έγγραφο βασίζεται στους προτεινόμενους στόχους και ενέργειες και όχι στα αποτελέσματα των σχεδίων. Όλες οι απεικονίσεις παρασχέθηκαν από τους διευθυντές των σχεδίων με σκοπό να υποδειχθεί ο τύπος των αναλαμβανομένων δραστηριοτήτων. Στην περίπτωση στην οποία αναφέρεσθε, ο διευθυντής του σχεδίου επιβεβαίωσε ότι η φωτογραφία έχει ως σκοπό να δώσει ένα γενικό παράδειγμα των καλλιτεχνικών και των χειροτεχνικών δραστηριοτήτων της περιοχής, γεγονός που ερμηνεύει την παράδοση "τοπική χειροτεχνία: η παραγωγή της παραδοσιακής κεραμικής τέχνης της Γρενάδα", και όχι να παράσχει μία πιο σαφή αναφορά σε μία ειδική δράση. Η Επιτροπή θεωρεί το έγγραφο ως ενδεικτικό αλλά όχι ως απατηλό.

Εκτός από αυτή τη γενική δημοσίευση που αφορά τις περιγραφές των σχεδίων, η Επιτροπή δημοσιεύει επίσης τις ετήσιες εκθέσεις σχετικά με τα πρότυπα σχέδια, οι οποίες παράσχουν πιο λεπτομερείς πληροφορίες για την προώθηση των σχεδίων, για τις εμπειρίες που πρέπει να αποκτηθούν από αυτά καθώς και για τις ιδέες που απορρέουν από το συνολικό πρόγραμμα.

(1) ISBN: 92-828-3940-0.
ΓΡΑΠΤΗ ΕΡΩΤΗΣΗ E-0002/99

υποβολή: Alexandros Alavanos (GUE/NGL) προς την Επιτροπή

(19 Ιανουαρίου 1999)

Θέμα: Πρόγραμμα αναδιάρθρωσης εσπεριδοειδών στην Ελλάδα

Στις 7/7/1998, η ελληνική κυβέρνηση υπέβαλε προς την Επιτροπή της ΕΕ Πρόγραμμα Αναδιάρθωσης των Εσπεριδοειδών για τη βελτίωση της παραγωγής εσπεριδοειδών στην Ελλάδα, ύψους 77 δις δραχμών.

Επειδή το πρόγραμμα θεωρείται ιδιαίτερα σημαντικό για την καλλιέργεια των εσπεριδοειδών στην Ελλάδα, ερωτάται η Επιτροπή: Έχει εγκριθεί το παραπάνω πρόγραμμα από την Επιτροπή και αν όχι, πού οφείλεται η καθυστέρηση στην έγκρισή του; Ποια η γνώμη της Επιτροπής για το ανωτέρω πρόγραμμα;

Απάντηση του κ. Fischler εξ ονόματος της Επιτροπής

(4 Μαρτίου 1999)

Η Επιτροπή δεν ενέκρινε το πρόγραμμα αναδιάρθρωσης του τομέα εσπεριδοειδών της Ελλάδας. Ωστόσο, το πρόγραμμα αυτό παραμένει υπό εξέταση.

Τον Ιανουάριο του 1999, η Επιτροπή πραγματοποίησε αποστολή στις κυριότερες περιοχές παραγωγής εσπεριδοειδών στην Ελλάδα, τα αποτελέσματα της οποίας βρίσκονται τώρα στο στάδιο της ανάλυσης.
ΓΡΑΠΤΗ ΕΡΩΤΗΣΗ P-0463/99

υποβολή: Maria Cardona (UPE) προς την Επιτροπή

(24 Φεβρουαρίου 1999)

Θέμα: Βοήθεια της Ευρωπαïκής Ένωσης προς γεωργικές εκμεταλλεύσεις της Μαδέρας που επλήγησαν από κακοκαιρίες

Την δεύτερη εβδομάδα του Ιανουαρίου τρέχοντος έτους, η Αυτόνομη Περιφέρεια της Μαδέρας επλήγη βαρέως από σφοδρές κακοκαιρίες. Η θεομηνία αυτή έγινε αισθητή σε όλες σχεδόν τις περιφέρειες και έπληξε όλες τις γεωργικές εκμεταλλεύσεις; ωστόσο, οι μεγαλύτερες καταστροφές σημειώθηκαν στον Νότο όπου η βασική καλλιέργεια είναι οι μπανάνες που, ως γνωστόν, αποτελούν τον μεγαλύτερο γεωργικό πλούτο της Περιφέρειας.

Δεδομένου ότι οι ζημίες υπολογίζεται ότι υπερβαίνουν το ένα δισεκατομμύριο εσκούδος, δηλαδή τα 5 εκατομμύρια Ευρώ, η κατάσταση αποτελεί όντως φυσική καταστροφή, καθώς είναι σχεδόν βέβαιο ότι η απώλεια εισοδημάτων, των μικρών και μεσαίων κυρίως καλλιεργητών, θα δημιουργήσει σοβαρά κοινωνικά προβλήματα.

Σάυτή την όντως ανησυχητική από κοινωνικής απόψεως συγκυρία, δύναται η Επιτροπή να με πληροφορήσει εάν ήδη χορηγεί ή προτίθεται να χορηγήσει στο άμεσο μέλλον κάποια οικονομική ή άλλης μορφής βοήθεια σε αυτές τις γεωργικές εκμεταλλεύσεις, ούτως ώστε να αποφευχθεί άλλη μία απώλεια εισοδημάτων σε αυτή την Αυτόνομη Περιφέρεια της Πορτογαλίας, που ήδη είναι μία από τις πλέον άπορες της Ευρώπης;

Απάντηση του κ. Fischler εξ ονόματος της Επιτροπής

(17 Μαρτίου 1999)

Η πορτογαλική κυβέρνηση έχει ήδη υποβάλει στην Επιτροπή αίτηση ενίσχυσης, σε απάντηση της οποίας η Επιτροπή ζήτησε συμπληρωματικές λεπτομερείς πληροφορίες και με αναφορά ποσότητας για τον τύπο των κλιματικών συνθηκών που έπληξε το νησί και τις συνέπειές του στην παραγωγή και στο δυναμικό γεωργικής και δασικής παραγωγής της περιοχής.

σον αφορά τα διαρθρωτικά μέτρα, ο κανονισμός (ΕΟΚ) 4256/88, όπως τροποποιήθηκε με τον κανονισμό (ΕΟΚ) 2085/93 του Συμβουλίου, της 20ης Ιουλίου 1993 που τροποποιεί τον κανονισμό (ΕΟΚ) 4256/88 για τις διατάξεις εφαρμογής του κανονισμού (ΕΟΚ) 2052/88 όσον αφορά το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα προσανατολισμού(1) προβλέπει, στο άρθρο 5 εδάφιο η) ότι το ΕΓΤΠΕ, τμήμα προσανατολισμού μπορεί να συμμετέχει χρηματοδοτικά στην ανασύσταση του γεωργικού και δασικού δυναμικού παραγωγής που θίγεται από φυσικές καταστροφές. Μέσα σάυτό το πλαίσιο, ενδεχόμενη κοινοτική στήριξη θα μπορούσε να διατεθεί από τον συνολικό φάκελο του κοινοτικού πλαισίου στήριξης για την Πορτογαλία.

(1) ΕΕ L 193 της 31.7.1993.
ΓΡΑΠΤΗ ΕΡΩΤΗΣΗ E-0532/99

υποβολή: Daniel Varela Suanzes-Carpegna (PPE) προς την Επιτροπή

(8 Μαρτίου 1999)

Θέμα: Βιομηχανία κονσερβοποίησης αλιευτικών προïόντων και υδατοκαλλιέργεια στην Ευρωπαïκή Ένωση

Στη συνεδρίαση της ολομέλειας του Ιουνίου 1998 το Ευρωπαϊκό Κοινοβούλιο συζήτησε και ενέκρινε την έκθεση πρωτοβουλίας σχετικά με τη βιομηχανία κονσερβοποίησης αλιευτικών προϊόντων και την υδατοκαλλιέργεια στην Ευρωπαϊκή Ένωση (A4-0137/98)(1), με την οποία, μεταξύ άλλων, καλούσε την Επιτροπή να παρουσιάσει τις αναγκαίες πρωτοβουλίες για τη δημιουργία ενός εργαστηρίου αναφοράς σε κοινοτικό επίπεδο, για την εξασφάλιση της ποιότητας και της τήρησης των τεχνικών και υγειονομικών κανόνων τόσο των κοινοτικών προϊόντων όσο και εκείνων που προέρχονται από τρίτες χώρες και πωλούνται ελεύθερα στο έδαφος της Ένωσης.

Μπορεί η Επιτροπή να μας πληροφορήσει σε ποιές ενέργειες έχει προβεί για την εφαρμογή των όσων ζήτησε το Ευρωπαϊκό Κοινοβούλιο;

(1) ΕΕ C 210 της 6.7.1998, σελ. 295.